Sveikiname pradėjus naudoti „Word“

Instrukcijos, kurias galima redaguoti,
bendrinti ir spausdinti

Šį dokumentą, skirtingai nei senuosius vadovus, galite pritaikyti savo reikmėms. Jį perskaitę susipažinsite su pagrindinėmis „Word“ funkcijomis, bet šis dokumentas skirtas ne tik skaityti. Jis skirtas ir redaguoti, kad mokytumėtės atlikdami praktines užduotis.

Norėdami įgusti naudoti „Word“ funkcijas, šiame dokumente suraskite visus raudonus žodžius Išbandyti.

Taupykite laiką: Jei turite tik minutę ir norite pamatyti, kaip tai veikia, peržiūrėkite šį vaizdo įrašą: Sveikiname pradėjus naudoti „Word“.

Nedidelė pagalba padės rašyti sklandžiau.

„Word“ automatiškai tikrina rašybą ir gramatiką bei žymi klaidingai parašytus žodžius raudona vingiuota linija. Gramatinės klaidos pažymimos dvigubu mėlynu pabraukimu.

Išbandyti: Perkelkite žymeklį į šios pastraipos pabaigą ir paspauskite Enter, kad pradėtumėte naują pastraipą. Parašykite sakinį su keliomis rašybos ir gramatinėmis klaidomis bei paspauskite Enter, kad baigtumėte pastraipą.

Spustelėkite pabrauktą tekstą dešiniuoju pelės mygtuku arba paspauskite F7. Pasirinkite pasiūlymus, kad ištaisytumėte klaidas.

Tegul „Word“ skaičiuoja žodžius už jus

Išbandyti: Po šios eilutės paspauskite Enter ir įveskite keletą žodžių.

Būsenos juosta lango apačioje nurodo esamą dokumento žodžių skaičių.

Išsaugokite ir pasiekite iš bet kurios vietos

Įrašę šį dokumentą „OneDrive“ galėsite jį atidaryti iš bet kurios vietos: asmeniniame arba planšetiniame kompiuteryje, arba telefone. Jūsų pakeitimai bus įrašyti automatiškai.

Išbandyti: Pasirinkite Failas > Įrašyti kaip, tada pasirinkite „OneDrive“ ir pavadinkite šį dokumentą.

Jei prisijungsite prie „Office 365“ kitu įrenginiu, šis dokumentas pasirodys paskiausiai naudotų failų sąraše. Galite tęsti nuo ten, kur baigėte darbą... net jei palikote dokumentą atvertą dabar naudojamame kompiuteryje.

Bendrinimas ir bendradarbiavimas

Įrašę dokumentą „OneDrive“ galite bendrinti jį su kitais. Jiems nebūtinas „Word“, kad galėtų jį atidaryti.

Išbandyti: Pasirinkite Bendrinti ir išsiųskite šio dokumento saitą (spartieji klavišai – „Alt“ + F + X2 arba „Alt“ + Z + S).

Saitą galite siųsti įvedę kieno nors el. pašto adresą arba nukopijavę saitą ir įklijavę jį į laišką arba pokalbį. Jei norite, kad jie galėtų tik skaityti dokumentą, nustatykite, kad jiems būtų suteikta teisė tik peržiūrėti.

Jei jie neturi „Word“, dokumentas bus atidarytas žiniatinklio naršyklėje naudojant „Word Online“.

Įtraukite vaizdinių elementų su paveikslėliais iš žiniatinklio

„Word“ bendradarbiauja su „Bing“, kad suteiktų jums prieigą prie tūkstančių paveikslėlių, kuriuos galite naudoti savo dokumentuose.

Išbandyti: Paspauskite Enter po šios eilutės, kad pradėtumėte tuščią eilutę:

Perkėlę žymiklį į tuščią vietą virš eilutės pereikite į skirtuką Įterpimas, pasirinkite Paveikslėliai internete ir ieškokite, pvz., šuniukų iliustracija.

Pasirinkite norimą paveikslėlį ir pasirinkite Įterpti.

Suteikite reikšmei vaizdinę išraišką formatuodami tekstą

Norėdami formatuoti tekstą, jį pažymėkite ir pasirinkite mygtuką skirtuko Pagrindinis sekcijoje Šriftas arba Pastraipa.

Išbandyti: Pažymėkite tolesnių eilučių tekstą ir pasirinkite formatavimo parinktis, kad tekstas primintų juo apibūdinama formatą:

Paryškintasis (spartieji klavišai: CTRL + B)
Kursyvas (spartieji klavišai: CTRL + I)
Paryškinimas
Šrifto spalva
Ženkleliai
Numeravimas

Profesionalo patarimas: Jei šiam pratimui pažymėjote ištisus žodžius, ar pastebėjote, kad „Word“ iškilo įrankių juostelė su šrifto formatavimo parinktimis?

Naudodami ją ir sparčiuosius klavišus, pvz., Ctrl + B ir Ctrl + I sutaupysite laiko, nes jums nereikės nuolat grįžti į skirtuką Pagrindinis.

Kurkite stebuklus: naudokite antraščių stilius

Šios dalies antraštė („Kurkite stebuklus: naudokite antraščių stilius“) atrodo taip pat, kaip kitos šio dokumento antraštės, bet ji suformatuota ne taip efektyviai. Ji suformatuota naudojant šrifto parametrus (šriftą, dydį ir spalvą), o kitos antraštės suformatuotos naudojant Antraštės stilių (tiksliau, stilių Antraštė 1).

Matote trikampėlį užvedę žymiklį ant antraščių? Galite sutraukti ir išplėsti visus antraštės elementus kaip turinį. Tačiau šis mygtukas neveikia. Pataisykime.

Išbandyti: Pritaikykite stilių Antraštė 1:

Perkelkite žymiklį kur nors virš antraštės („Kurkite stebuklus: naudokite antraščių stilius“), bet nieko nežymėkite.

Skirtuke Pagrindinis raskite Stiliai ir pasirinkite Antraštė 1 (spartieji klavišai „Ctrl“ + „Alt“ + 1).

Ta-dam! Dabar ji panaši į antraštę ir elgiasi kaip antraštė.

Kaip greitai pataisyti dokumento išvaizdą

Stilių rinkiniai ir temos leidžia akimirksniu visiškai pakeisti dokumento išvaizdą. Jie veiksmingiausi, kai dokumentas suformatuotas naudojant stilius (dėl to ne veltui anksčiau pataisėme antraštės stilių).

Išbandyti: Naršykite stilių rinkinius ir temas:

Skirtuke Dizainas pasirinkite Temos ir pasirinkite temą iš išplečiamojo sąrašo.
Atkreipkite dėmesį, kad stilių rinkinių galerija atsinaujina, kad atspindėtų jūsų pasirinktą temą.

Pasirinkite bet kurią temą išplečiamajame sąraše ir spustelėkite, kad pritaikytumėte.

Pramoga pabaigai

Jei dar turite šiek tiek laiko, atlikite šią užduotį.

Išbandyti: Radimas ir keitimas

Paspauskite Ctrl + H ir naudokite funkciją rasti / pakeisti, kad pakeistumėte visus Išbandyti į Išbandžiau.

Išbandyti: Teksto išdėstymas aplink paveikslėlį

Kai kurie šio dokumento paveikslėliai įterpti priešais teksto pastraipą. Pabandykite paeksperimentuoti su teksto kėlimo funkcija: Pasirinkite paveikslėlį čia, eikite į Formatas > Kelti tekstą ir naudodami rodyklių aukštyn / žemyn klavišus naršykite po peržiūros rezultatų parinktis.

Gaukite pagalbos dirbdami su „Word“

Ieškos laukelis Noriu sužinoti perkelia tiesiai prie „Word“ komandų ir žinyno.

Išbandyti: Pagalba:

Eikite į leškoti lango viršuje.

Įveskite, ką norite daryti.

Pavyzdžiui, įveskite:

Įtraukti vandens ženklą, kad greitai pereitumėte prie vandenženklio komandos.

Žinynas, kad pereitumėte į „Word“ žinyną.

Mokymas, kad būtų pateiktas „Word“ mokymo kursų sąrašas.

Kas naujo, kad būtų pateiktas naujausių „Word“ atnaujinimų sąrašas

Praneškite, ką galvojate

Atsiųskite atsiliepimą apie šį šabloną, kad galėtume jums pasiūlyti turinio, kuris būtų išties pravartus ir naudingas. Ačiū!